Rudaminos turgavietės administratoriaus

atrankos konkurso nuostatų

2 priedas

**(Prekybos ir paslaugų teikimo organizavimo Rudaminos turgavietėje sutarties forma)**

**PREKYBOS IR PASLAUGŲ TEIKIMO ORGANIZAVIMO**

**RUDAMINOS TURGAVIETĖJE**

**SUTARTIS**

2025 m. d. Nr.

Vilnius

Vilniaus rajono savivaldybės (toliau – Savivaldybė) administracija, kodas 188708224, buveinė Vilniuje, Rinktinės g. 50, atstovaujama Savivaldybės administracijos direktoriaus \_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_, ir \_\_\_\_\_\_\_\_\_\_\_\_\_\_ (toliau – Rudaminos turgavietės administratorius, Administratorius), atstovaujamas(-a) \_\_\_\_\_\_\_\_\_, veikiančio pagal \_\_\_\_\_\_\_\_\_, sudaro šią sutartį:

**I. BENDROSIOS SĄLYGOS**

1. Savivaldybė suteikia Rudaminos turgavietės administratoriui teisę nustatyta tvarka vykdyti ūkinę – komercinę veiklą Rudaminos turgavietėje, esančioje Vilniaus r. sav., Rudaminos sen., Rudaminos k., Gamyklos g. 1A, (toliau – Rudaminos turgavietė) pagal Savivaldybės patvirtintą teritorijos schemą organizuoti prekybą ūkininkų užaugintais žemės ūkio produktais ir kitomis prekėmis, paslaugų teikimą Rudaminos turgavietės administratoriaus atrankos konkurso nuostatuose ir šioje sutartyje nustatyta tvarka.
2. Administratoriui suteikiama teisė vykdyti šios sutarties 1 punkte apibrėžtą veiklą Rudaminos turgavietėje penkerius metus (su galimybe sutartį pratęsti ne daugiau kaip du kartus po 5 metus) nuo 2025 m. rugsėjo 1 d. arba nuo šios sutarties pasirašymo dienos, jeigu sutartis pasirašoma po 2025 m. rugsėjo 1 d.
3. Žemės sklypo, kuriame yra turgavietė, nuomos sutartis nesudaroma.

**II. ŠALIŲ TEISĖS IR PAREIGOS**

4. Savivaldybė įsipareigoja:

4.1. leisti organizuoti prekybos ir kitų paslaugų teikimą Rudaminos turgavietės teritorijoje nuo 2025 m. rugsėjo 1 d. (arba nuo šios Sutarties pasirašymo dienos, jeigu Sutartis pasirašoma po 2025 m. rugsėjo 1 d.);

4.2. teisės aktų nustatytais atvejais ir tvarka išduoti Savivaldybės administracijai ar Savivaldybės administracijos direktoriui priskirtos kompetencijos klausimais visus būtinus leidimus, sutikimus, pritarimus, licencijas, būtinus Administratoriui šia Sutartimi suteikiamų teisių įgyvendinimui ir nustatytų įsipareigojimų tinkamam įvykdymui;

4.3. bendradarbiauti su Rudaminos turgavietės administratoriumi šios sutarties įgyvendinimo klausimais.

5. Rudaminos turgavietės administratorius įsipareigoja:

5.1. įsipareigoja organizuoti pateiktame konkursiniame pasiūlyme išvardytus kultūrinius ir edukacinius (švietėjiškus) renginius. Prekyba, maitinimo paslaugos ir kultūriniai ir edukaciniai renginiai būtų vykdomi tik gavus visus reikalingus leidimus;

parengti turgavietės vidaus darbo tvarkos taisykles, raštu suderinti su Vilniaus rajono savivaldybės administracija ir jas patvirtinti;

5.2. patvirtinti turgavietės schemą su sunumeruotomis prekybos vietomis, kurioje turi būti: pažymėtos prekybos zonos (kokiomis prekėmis, kokioje zonoje galima prekiauti), nurodyta Administratoriaus vieta, paslaugų tarnyba, sanitariniai mazgai. Patvirtintą schemą raštu pateikti Vilniaus rajono savivaldybės administracijai;

5.3. parengti Paviljonų suteikimo komercinei veiklai vykdyti konkurso organizavimo nuostatus, raštu suderinti su Vilniaus rajono savivaldybės administracija ir jas patvirtinti;

5.4. parengti Paviljono suteikimo komercinei veiklai vykdyti sutarties projektą ir raštu suderinti jį su Vilniaus rajono savivaldybės administracija;

5.5. organizuoti Paviljonų suteikimo komercinei veiklai vykdyti konkursą, su konkurso laimėtojais pasirašyti Paviljono suteikimo komercinei veiklai vykdyti sutartį;

5.6. organizuoti prekybą ir paslaugų teikimą vadovaujantis Rudaminos turgavietės prekybos ir kitų paslaugų teikimo tvarkos aprašu, patvirtintu Vilniaus rajono savivaldybės tarybos 2025 m. birželio 27 d. sprendimu Nr. T3-196 „Dėl Teikiamų atlygintinų paslaugų Rudaminos turgavietėje mokesčių tarifų nustatymo ir Rudaminos turgavietės prekybos ir kitų paslaugų teikimo tvarkos aprašo patvirtinimo“;

5.7. užtikrinti, kad vietos prekybai (išskyrus paviljonus) pirmumo tvarka būtų suteikiamos vadovaujantis Rudaminos turgavietės prekybos ir kitų paslaugų teikimo tvarkos aprašu;

5.8. rinkti mokesčius už prekybos vietas pagal 2025 m. birželio 27 d. sprendimu Nr. T3-196 „Dėl Teikiamų atlygintinų paslaugų Rudaminos turgavietėje mokesčių tarifų nustatymo ir Rudaminos turgavietės prekybos ir kitų paslaugų teikimo tvarkos aprašo patvirtinimo“ nustatytus turgavietės mokesčių tarifus, juos apskaityti, užtikrinti pajamų surinkimo kontrolę;

5.9. tvarkyti atskirą finansinę apskaitą dėl Rudaminos turgavietės veiklos;

5.10. vykdyti nuolatinį teritorijos valymą ir priežiūrą. Užtikrinti, kad pasibaigus darbo dienai būtų sutvarkytos visos teritorijos aikštelės, prekybos ir paslaugų teikimo vietos, išvežtos atliekos ir patrauktos transporto priemonės;

5.11. prireikus užtikrinti, kad asmenims, savo ūkyje užauginusiems žemės ūkio produktų ar iš jų pagaminusiems maisto produktų, būtų suteikta ne mažiau kaip 25 proc. visų prekybos vietų, kuriose prekiaujama žemės ūkio ir maisto produktais;

5.12. užtikrinti, kad būtų laikomasi geros higienos praktikos reikalavimų;

5.13. užtikrinti turgavietės teritorijos, patalpų, įrenginių švarą, tvarką, remontą, valymą, dezinfekciją, dezinsekciją, deratizaciją, šiukšlių išvežimą;

5.14. vykdyti prekystalių konstrukcijų, suoliukų, stoginių, dangos remontą, jų atnaujinimą;

5.15. užtikrinti, kad turgavietėje būtų paskelbta informacija apie turgavietės atsakingo asmens darbo laiką, vidaus darbo taisyklės, mokesčių už prekybos vietas dydžiai, mokėjimo tvarka, turgavietės schema;

5.16. suteikti galimybę prekiautojams susipažinti su prekybą žemės ūkio ir maisto produktais reglamentuojančiais teisės aktais ir sudaryti sąlygas jų laikytis;

5.17. užtikrinti, kad būtų kontroliuojamas sanitarijos ir higienos normų bei patvirtintų turgavietės darbo taisyklių laikymasis;

5.18. įrengti kontrolines svarstykles nusipirktų maisto produktų svoriui pasitikrinti;

5.19. nedelsiant informuoti Valstybinę maisto ir veterinarijos tarnybą apie pastebėtus maisto saugos, o Valstybinę augalų apsaugos tarnybą – apie fitosanitarinių reikalavimų pažeidimus;

5.20. turėti pirmosios medicinos pagalbos rinkinį ir reikiamas priemones;

5.21. laikytis bendrųjų gaisrinės saugos taisyklių;

5.22. per 12 mėn. nuo veiklos pradžios sukurti veikiančią internetinę svetainę ir elektroninę prekyvietę. Prekyba per elektroninę prekyvietę organizuojama pagal pasirašytą Elektroninės prekyvietės paslaugų sutartį su pardavėju. Elektroninės prekyvietės paslaugų sutarties projektas turi būti suderintas su Vilniaus rajono savivaldybės administracija.

5.23. apdrausti ilgalaikį materialųjį turtą patikėtinio, t. y. Vilniaus rajono savivaldybės administracijos, naudai;

5.24. nekeisti objekto infrastruktūros be Administracijos rašytinio sutikimo. Visi turgavietėje planuojami atlikti pagerinimo darbai (išskyrus jos kasdienę ir periodinę priežiūrą) turi būti suderinti su Administracija;

5.25. užtikrinti saugias teritorijoje prekiaujančių ir teikiančių paslaugas asmenų darbo sąlygas, lankytojų saugumą;

5.26. gavęs Savivaldybės administracijos įspėjimą dėl sutarties sąlygų nevykdymo arba netinkamo vykdymo, per Savivaldybės nurodytą terminą pašalinti trūkumus. Šios sutarties tikslais laikoma, kad įspėjimo gavimo diena yra kita darbo diena nuo šio įspėjimo išsiuntimo dienos. Jei trūkumai per numatytą laiką nepašalinami, Savivaldybės administracija įgyja teisę pasinaudoti pervesto į nurodytą Savivaldybės administracijos sąskaitą sutarties sąlygų įvykdymo užtikrinimu – 5 000 (penkių tūkstančių) Eur užstatu. Savivaldybės administracijai pasinaudojus sutarties sąlygų įvykdymo užtikrinimu užstatu, Konkurso laimėtojas privalo ne vėliau kaip per 15 darbo dienų nuo sutarties sąlygų įvykdymo užtikrinimo panaudojimo sumokėti Savivaldybės administracijai naują 5 000 (penkių tūkstančių) Eur dydžio užstatą tolesniam sutarties sąlygų vykdymui užtikrinti.

6. Rudaminos turgavietės administratorius neturi teisės nustatyti jokių kitų papildomų mokesčių, išskyrus mokestį už renginių organizavimą. Savivaldybės administracija organizuoja renginius nemokamai.

7. Šioje sutartyje numatytos teisės ir pareigos negali būti perduotos tretiesiems asmenims be Savivaldybės administracijos sutikimo.

**III. SUTARTIES GALIOJIMAS IR NUTRAUKIMAS**

8. Sutartį galima pildyti ar keisti tik abiejų šalių rašytiniu susitarimu. Sutarties pakeitimai ir (ar) papildymai negalimi, jeigu jais siekiama sumažinti Administratoriaus įsipareigojimus, numatytus Nuostatuose ir šioje sutartyje, ar pakeisti jų pobūdį, padidinti ar pakeisti Savivaldybės įsipareigojimus, sutarties galiojimo terminą ar jo pratęsimo tvarką, mažinti ar atsisakyti sutarties vykdymo užtikrinimo, suteikti Administratoriui papildomų teisių, laisvių, garantijų ir (ar) lūkesčių, apie kurių suteikimo galimybę (atsiradimo tikimybę) nebuvo žinoma potencialiems konkurso dalyviams iki konkursinių pasiūlymų pateikimo termino pabaigos.

9. Sutartis gali būti nutraukta abiejų šalių rašytiniu susitarimu.

10. Savivaldybės administracija turi teisę, prieš 30 darbo dienų raštu įspėjusi Administratorių, vienašališkai nutraukti sutartį prieš terminą:

10.1. jeigu yra gauta skundų dėl netinkamos veiklos vykdymo ar organizacinės tvarkos pažeidimų ir skundų pagrįstumą patvirtina Savivaldybės administracijos darbuotojų atliktas patikrinimas;

10.2. jei Konkurso laimėtojas nevykdo arba netinkamai vykdo bent vieną šioje sutartyje numatytą įsipareigojimą ir, gavęs Savivaldybės įspėjimą apie sutarties nutraukimą, jos vykdymo trūkumų per nustatytą terminą nepašalina arba kartotinai po įspėjimo gavimo pažeidžia sutartį.

11. Pasibaigus sutarties galiojimo terminui, taip pat nutraukus sutartį šios sutarties 10.1 ar 10.2 papunkčiuose numatytais atvejais, Administratorius privalo ne vėliau kaip per 7 kalendorines dienas nuo šios sutarties termino pabaigos ar jos nutraukimo dienos sutvarkyti teritoriją ir jos aplinką ir perdavimo–priėmimo aktu ją perduoti Savivaldybės administracijai.

12. Šalys neatsako už visišką arba dalinį šios sutarties įsipareigojimų nevykdymą, jei tai atsitinka dėl nenugalimos jėgos, apibrėžtos Lietuvos Respublikos civilinio kodekso 6.212 straipsnyje, veikimo.

**IV. BAIGIAMOSIOS NUOSTATOS**

13. Ginčai, kurių nepavyksta išspręsti derybomis, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

14. Sutartis Šalių pasirašoma kvalifikuotais elektroniniais parašais.

15. Sutarties vykdymo metu asmens duomenys tvarkomi vadovaujantis Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir apsaugą.

**ŠALIŲ ADRESAI IR PARAŠAI**

|  |  |
| --- | --- |
| Vilniaus rajono savivaldybės administracijaRinktinės g. 50, Vilnius |   |
| Kodas 188708224 | Kodas  |
| Tel.: +370 275 1961, 275 1990 | Tel. + |
| El. paštas vrsa@vrsa.lt  | El. paštas  |
| Administracijos direktorius\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_  |